Diari Oficial de la Generalitat Valenciana


Sumari del DOGV 6674, del 20-12-2011 (2011/12380)

Notificació de la sentència dictada en el procediment de modificació de mesures número 54/2009.
-----------------------------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12822


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 54/2009. [2011/12651]  
Procediment: Modificació mesures amb relació a fills ext. sup. co. 000054/2009-I  
De: Elena Romano Farcas.  
Procuradora: Ana Isabel Medall Gual.  
Contra: Tiberiu Dumitru Iacovita.  
Procurador: -  
En aquest procediment de mesures fills extramatrimonials 54/2009, seguit a instàncies d'Elena Ramona Farcas, contra Tiberiu Dumitru Iacovita, s'ha dictat la sentència, que té la dispositiva que, literalment, és com segueix:  
«Sentència número 35/2010  
Jutgessa que la dicta: María Paz Plaza López.  
Lloc: Castelló de la Plana.  
Data: 19 de juliol de 2010.  
Dispositiva  
Estime substancialment la demanda promoguda per la procuradora Ana Isabel Medall Gual, en nom i representació d'Elena Ramona Farcas, contra Tiberiu Dumitru Iacovita, i aprove les següents mesures sobre guarda i custòdia de la seua filla menor:  
1. S'atribueix a la mare, Elena Ramona Farcas, la guarda i custòdia sobre la filla i l'exercici exclusiu de la pàtria potestat; en conseqüència, és la mare qui decidirà sobre les qüestions ordinàries o extraordinàries que afecten la menor.  
2. No s'estableix un règim de visites a favor del pare, sense perjudici que aquest inste la modificació de mesures de pretendre aquest exercici. A tal efecte, i perquè en prenga coneixement, oficieu-ho al punt de trobada de Castelló de la Plana.  
3. El pare ha de pagar en concepte de pensió d'aliments a favor de la menor la suma de 250 euros mensuals, que ha d'ingressar dins dels cinc primers dies de cada mes en el compte que la mare designe; aquesta pensió s'actualitzarà anualment al gener segons les variacions que experimente l'índex de preus de consum. Cada progenitor ha de pagar la meitat de les despeses extraordinàries, considerant com a tals, i només com a exemple, les despeses mèdiques no cobertes per la Seguretat Social o assegurança mèdica equivalent, les d'estudi relatives a l'adquisició del material escolar obligatori al principi de curs, etcètera. Els progenitors han de procurar arribar a acords en aquesta matèria a mesura que les circumstàncies vagen produint-se.  
No es fa una declaració especial quant a les costes causades.  
Notifiqueu aquesta resolució a les parts i feu-los saber que contra aquesta podran interposar un recurs d'apel·lació davant d'aquest Jutjat per a l'Audiència Provincial de Castelló dins del termini de cinc dies, comptador des de l'endemà de la notificació.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros que consignarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
  
Una vegada siga ferma aquesta sentència, expediu un exhort al registre civil, a fi que s'efectue l'anotació corresponent al marge en la inscripció del matrimoni, i una vegada s'haja verificat, que es comunique a aquest Jutjat perquè conste en la forma deguda en les actuacions.  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.  
Publicació: La sentència anterior ha sigut llegida i publicada pel magistrat jutge que la dicta en el dia de hui; en done fe».  
I atés que el demandat esmentat, Tiberiu Dumitru Iacovita, es troba en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 23 de novembre de 2011.- La secretària judicial: Cristina María Valero Jiménez.